عەزیزی مەلاڕەش

عەزیز مەلا ئەحمەد ڕەحیم ناسراو بە عەزیزی مەلاڕەش، یەکێکە لە نووسەرە دیارەکانی باشووری کوردستان، ساڵی ١٩٣٦ لە ھەولێر لەدایکبووە و لە منداڵییەوە لەلای باوکی لە حوجرە خوێندوویەتی. دوای شۆڕشی ١٤ی تەمووزی ١٩٥٨ لھ ساڵی ١٩٥٩ عەبدولکەریم قاسم بڕیارێکی وەزارەتی مەعاریف پەسەند دەکات بۆ بەشداریکردنی ھەندێک مەلای ئایینی، مامۆستا عەزیز چووەتە خولی مامۆستایی و دواتر بووەتە مامۆستای سەرەتایی. وەک ئەدیب و نووسەرو ڕۆماننووسێک توانیویەتی دەیان نووسین و لێکۆڵینەوەی ئەدەبی و زمان و چیرۆک و بەرھەمی منداڵان و چەندین ڕۆمانە کتێب ئامادە و چاپ بکات و کتێبخانەی کوردی دەوڵەمەند بکات. تاوەکو ئێستا ٢٠ کتێبی نووسیوە. ئێستا مامۆستا عەزیز خانەنشینە و لە ھەولێر نیشتەجێیە.

 سەرچاوەکان 

پۆل:خەڵکی ھەولێر
پۆل:شاعیرانی عێراقی بە زمانی کوردی
پۆل:شاعیرانی کورد
پۆل:لەدایکبووانی ١٩٣٦
پۆل:کورد
پۆل:ڕۆشنبیرانی کورد
پۆل:ڕۆماننووسانی کورد
پۆل:زیندووان
پۆل:شاعیران بە زمانی کوردی
پۆل:نووسەرانی کورد
پۆل:شاعیرانی عێراقی سەدەی ٢٠ەم
پۆل:شاعیرانی عێراقی سەدەی ٢١ەم